இன்றைய காலகட்டத்தில் எண்ணற்ற இளைஞர்கள் (ஆண்களும் பெண்களும்) மீடியாத்துறையில் கண்கள் மின்னப் போராடிக் கொண்டிருக்கிறார்கள். இப்படத்தின் நாயகி சந்திக்கும் பிரச்னைகள் எல்லாம் அவர்களுக்கும் இருக்கக் கூடும். ஆனால் அவர்களைத் தேர்ந்தெடுக்காமல் வெளிநாட்டில் படிப்பு, மாளிகை போன்ற வீடு, மேல்தட்டு நாகரிகம் கொண்ட குடும்ப அமைப்பு என்றே காட்சிப்படுத்தப்படும் படங்களின் மீது எரிச்சல் தான் வருகிறது. பெருவாரியான மக்கள் மீது அபிமானமில்லாத படைப்பாகவே அது வெளிப்படுகையில் அங்கே கலை அல்ல, சமூகத்தின் மீதான அலட்சியமே மேலோங்குகிறது.